MALO  JE  ONIH  ŠTO  SU 

SPAŠENI 

propovijed  svetog  Leonarda  iz  Porto  Maurizija  (1676.  -  1751.) 

PREDGOVOR  NA  MREŽNOJ  STRANICI 
https://www.olrl.org/snt_docs/fewness.shtml  od  1.  6.  2016. 


Sveti  Leonard  iz  Porto  Maurizija  je  bio  vrlo  pobožan  franjevački  fratar 
koji  je  živio  u  samostanu  svetog  Bonaventure  u  Rimu.  On  je  bio  jedan  od 
najvećih  misionara  u  povijesti  Crkve.  On  je  običavao  propovijedati  tisućama 
na  otvorenom  trgu  svakog  grada  i  naselja  gdje  crkve  nisu  bile  dovoljno  velike 
za  slušateljstvo.  Toliko  sjajna  i  sveta  je  bila  njegova  rječitost  da,  kad  je 
jednom  imao  dvotjednu  misiju  u  Rimu,  sam  papa  i  kardinalski  zbor  su  ga 
došli  poslušati.  Bezgrešno  začeće  Blažene  Djevice,  klanjanje  Presvetom 
Sakramentu  i  čašćenje  Presvetog  Srca  Isusova  su  bile  njegove  križarske 
vojne.  On  je  nemalo  bio  zaslužan  za  definiciju  Bezgrešnog  začeća  koja  je 
došla  malo  više  od  sto  godina  nakon  njegove  smrti.  Kaže  se  daje  on  čak 
nadahnuo  Božanske  pohvale  koje  se  govore  na  kraju  Blagoslova  Presvetog 
Sakramenta  (iako  ih  je,  zna  se,  napisao  Luigi  Felici,  SI,  op.  prev.).  Ali 
najpoznatija  Leonardova  privrženost  je  bila  njegova  pobožnost  postajama 
Križnog  puta.  Umro  je  blaženom  smrću  u  svojoj  sedamdeset  petoj  godini, 
nakon  dvadeset  pet  godina  neprekinutog  propovijedanja. 

Jedna  od  najpoznatijih  propovijedi  svetog  Leonarda  iz  Porto  Maurizija 
je  bila  „Malo  je  onih  što  su  spašeni44.  To  je  bilo  ono  na  čemu  se  oslanjao  za 
obraćenje  velikih  grešnika.  Ova  propovijed,  kao  i  ostali  njegovi  spisi,  bila  je 
podnesena  na  kanonsko  ispitivanje  tijekom  procesa  njegove  kanonizacije.  U 
njoj  on  razmatra  razna  stanja  kršćanskog  života  i  zaključuje  daje  malo  onih 
što  su  spašeni  u  odnosu  na  ukupnost  svih  ljudi  (u  propovijedi  piše  na 
ukupnost  svjesnih  katolika,  op.  prev.). 

V 

Čitatelj  koji  razmatra  nad  ovim  izvanrednim  tekstom  shvatit  će 
utemeljenost  argumentacije  koja  je  svetcu  priskrbila  odobrenje  Crkve.  Evo 
napokon  odzvanjajuća  i  dirljiva  propovijed  velikog  misionara. 

UVOD 


Hvala  budi  Bogu,  broj  Otkupitelj evih  učenika  nije  toliko  malen  da  bi 
zloća  pismoznanaca  i  farizeja  mogla  pobjedonosno  slaviti  nad  njima.  Iako  su 
oni  težili  pomračiti  nevinost  i  obmanuti  svjetinu  svojim  podmuklim 
sofizmima  potkopavajući  nauk  i  narav  našega  Gospodina,  pronalazeći  mrlje 
čak  i  na  suncu,  mnogi  su  Ga  ipak  priznavali  istinskim  Mesijom  i,  ne  bojeći  se 
kazna  ili  prijetnji,  otvoreno  su  se  pridružili  Njegovoj  stvari.  Jesu  li  svi  koji  su 
slijedili  Krista  slijedili  Ga  i  u  slavi?  Oh,  tu  seja  naklanjam  predubokom 
otajstvu  i  tiho  se  poklanjam  bezdanima  božanskih  odredaba  radije  nego  da 
brzopleto  odlučim  o  tako  važnoj  stvari!  Predmet  kojim  ću  se  baviti  danas  je 
iznimno  težak;  on  je  uzrokovao  da  se  i  potporni  stupovi  Crkve  zatresu, 
napunio  najveće  svetce  strahom  i  nastanio  pustinje  pustinjacima.  Smisao  ovog 
uvoda  je  odlučiti  je  li  broj  kršćana  koji  su  spašeni  veći  ili  manji  od  broja 
kršćana  koji  su  osuđeni;  to  će,  nadam  se,  proizvesti  u  vama  spasonosni  strah 
pred  sudom  Božjim. 

Braćo,  zbog  ljubavi  koju  imam  prema  vama  želio  bih  biti  sposoban 
uvjeriti  vas  u  očekivanje  vječne  radosti  govoreći  svakome:  „Ti  ćeš  sigurno  ići 
u  raj,  najviše  kršćana  je  spašeno,  tako  ćeš  i  ti  biti  spašen.“  Ali  kako  vam  mogu 
dati  ovo  slatko  jamstvo  ako  se  vi  bunite  protiv  Božjih  odredaba  kao  da  su  vam 
one  najgori  neprijatelji?  Opažam  u  Bogu  iskrenu  želju  da  vas  spasi,  ali 
pronalazim  u  vama  odlučnu  sklonost  da  budete  osuđeni.  Dakle,  što  ću  danas 
raditi  ako  budem  govorio  jasno?  Bit  ću  vam  neugodan.  Ali  ako  ne  budem 
govorio  tako,  bit  ću  neugodan  Bogu. 

Stoga,  podijelit  ću  predmet  na  dva  dijela.  U  prvom,  da  vas  ispunim 
stravom,  pustit  ću  da  teolozi  i  crkveni  oci  odluče  i  objave  daje  veći  broj 
odraslih  kršćana  osuđen,  i  u  nijemom  klanjanju  tom  strašnom  otajstvu  zadržat 
ću  svoja  mišljenja  za  sebe.  U  drugom  dijelu  pokušat  ću  obraniti  Božju 
dobrotu  prema  bezbožnicima  tako  da  vam  dokažem  da  su  oni,  što  su  osuđeni, 
osuđeni  po  vlastitoj  zlobi,  jer  su  htjeli  biti  osuđeni.  Evo,  dakle,  ovdje  su  dvije 
veoma  važne  istine.  Ako  vas  prva  istina  plaši,  ne  krivite  mene,  kao  da  sam  ja 
htio  učiniti  stazu  nebesku  užom  za  vas,  jer  sam  ja  htio  biti  nepristran  u  ovoj 
raspri;  radije  krivite  teologe  i  crkvene  oce  koji  će  urezati  ovu  istinu  u  vaše 
srce  snagom  razuma.  Ako  ste  razočarani  drugom  istinom,  zahvalite  Bogu  za 
nju  jer  On  želi  samo  jedno:  da  vi  potpuno  dadete  svoja  srca  Njemu.  Napokon, 
ako  me  obvezujete  da  vam  kažem  jasno  što  mislim,  učinit  ću  tako  za  vašu 
utjehu. 

NAUK  CRKVENIH  OTACA 


Nije  isprazna  znatiželja  nego  spasonosna  opreznost  proglasiti  s  vrha 
propovjedaonice  određene  istine  koje  čudesno  služe  suzbijajući  nemar 
slobodnjaka  koji  uvijek  govore  o  milosrđu  Božjem  i  kako  je  lako  obratiti  one 
što  žive  uronjeni  u  razne  vrste  grijeha  i  duboko  spavaju  na  putu  u  pakao.  Da 
ih  razuvjerimo  i  probudimo  iz  njihove  tromosti,  proučimo  danas  ovo  veliko 
pitanje:  Je  li  broj  kršćana  što  su  spašeni  veći  od  broja  kršćana  što  su  osuđeni? 

Pobožne  duše,  vi  možete  otići;  ova  propovijed  nije  za  vas.  Njezina  je 
jedina  svrha  da  suzbije  oholost  slobodnjaka  koji  odbacuju  sveti  strah  Božji  iz 
svoga  srca  i  sklapaju  savez  s  đavlom  koji,  prema  mišljenju  svetog  Euzebija, 
osuđuje  duše  umirujući  ih.  Da  riješimo  ovu  sumnju,  postavimo  crkvene  oce,  i 
grčke  i  latinske,  na  jednu  stranu;  a  na  drugu,  najučenije  teologe  i  načitane 
povjesničare,  i  postavimo  Bibliju  u  sredinu  daje  svi  vide.  Slušajte  sada  ne 
ono  što  ću  vam  ja  reći  -  jer  sam  vam  već  rekao  da  ne  želim  govoriti  za  sebe  ili 
dati  svoju  odluku,  nego  slušajte  što  vam  ovi  veliki  umovi  imaju  reći,  oni  koji 
su  svjetionici  u  Crkvi  Božjoj  da  svijetle  drugima  te  ne  promaše  put  u  raj.  Na 
ovaj  način,  vođeni  trostrukim  svjetlom  vjere,  autoriteta  i  razuma,  moći  ćemo 
razriješiti  ovu  tešku  stvar  sa  sigurnošću. 

Pripazite  dobro  da  ovdje  nije  pitanje  o  cjelokupnoj  ljudskoj  rasi  niti  o 
svim  katolicima  uzetima  bez  razlike,  nego  samo  o  odraslim  katolicima  koji 
imaju  slobodu  izbora  i  stoga  su  sposobni  sudjelovati  u  ovom  velikom  pitanju 
njihova  spasenja.  Prvo,  posavjetujmo  se  s  teolozima  priznatima  da  stvari 
ispituju  veoma  pomno  i  ne  pretjeruju  u  svom  naučavanju:  poslušajmo  dva 
učena  kardinala,  Tomu  de  Vija  ili  Kajetana  i  Roberta  Bellarmina.  Oni 
naučavaju  daje  veći  broj  odraslih  katolika  osuđen  i,  da  imam  vremena  iznijeti 
vam  razloge  na  koje  se  oni  oslanjaju,  vi  biste  se  sami  uvjerili.  Ali  ograničit  ću 
sebe  ovdje  da  citiram  Francisca  Suareza.  Nakon  savjetovanja  sa  svim 
teolozima  i  napravivši  marljivu  studiju  o  predmetu,  napisao  je:  „Najopćenitije 
mišljenje  koje  se  drži  je  daje  među  kršćanima  veći  broj  osuđenih  duša  nego 
unaprijed  spašenih.44 

Dodajte  autoritet  grčkih  i  latinskih  otaca  onome  teologa  i  vidjet  ćete  da 
skoro  svi  kažu  istu  stvar.  Ovo  je  mišljenje  svetog  Teodora,  svetog  Bazilija,  sv. 
Efrema  i  sv.  Ivana  Zlatoustog.  Štoviše,  prema  crkvenom  povjesničaru  Cezaru 
Baroniju  je  bilo  opće  mišljenje  među  grčkim  očima  daje  ova  istina  bila 
osobito  otkrivena  svetom  Šimunu  Stilitu  (Stupniku,  čovjeku  koji  živi  na 
stupu,  op.  prev.)  i  daje  nakon  te  objave,  da  osigura  svoje  spasenje,  odlučio 

živjeti  stojeći  na  vrhu  stupa  četrdeset  godina,  izložen  vremenu,  primjer 
pokore  i  svetosti  za  sve.  Sada  posavjetujmo  se  s  latinskim  očima.  Čut  ćete 
svetog  Grgura  Velikog  kako  jasno  govori:  „Mnogi  postižu  vjeru,  ali  rijetki 
kraljevstvo  nebesko. “  Sveti  Anzelmo  izjavljuje:  „Malobrojni  su  što  su 
spašeni. “  Sveti  Augustin  iskazuje  čak  jasnije:  „Stoga,  malo  je  spašenih  u 
usporedbi  s  onima  koji  su  osuđeni. “  Najstrašniji,  međutim,  je  sveti  Jeronim. 
Na  kraju  svog  života,  u  prisutnosti  svojih  učenika  on  je  izrekao  ove  užasne 


riječi:  „Od  jedne  stotine  tisuća  ljudi  čiji  je  život  uvijek  bio  loš,  naći  ćete  jedva 


jednoga  koji  je  vrijedan  pomilovanja/4 


RIJEČI  SVETOG  PISMA 


Ali  zašto  tražiti  mišljenja  otaca  i  teologa  kad  Sveto  pismo  rješava 
pitanje  tako  jasno?  Pogledajte  u  Stari  i  Novi  zavjet  i  pronaći  ćete  mnoštvo 
figura,  simbola  i  riječi  koje  jasno  ukazuju  na  istinu:  vrlo  je  malo  spašenih.  U 
Noino  vrijeme  čitava  ljudska  rasa  je  bila  potopljena  Velikim  potopom  i  samo 
je  osam  ljudi  bilo  spašeno  u  Arci.  Sveti  Petar  kaže:  „Ova  arka  je  bila  slika 
Crkve44,  dok  sveti  Augustin  dodaje:  ,,I  ovih  osam  ljudi  što  su  bili  spašeni  znači 
da  su  malobrojni  kršćani  spašeni  jer  su  vrlo  rijetki  koji  se  iskreno  odriču 
svijeta,  a  oni  koji  ga  se  odriču  samo  u  riječima  ne  pripadaju  otajstvu 
predstavljenom  tom  Arkom.44  Biblija  nam  također  govori  da  su  samo  dva 
Hebreja  od  dva  milijuna  Hebreja  ušla  u  Obećanu  Zemlju  nakon  izlaska  iz 
Egipta  i  daje  samo  četvero  izbjeglo  vatre  Sodome  i  ostalih  gradova  što  su 
propali  s  njom.  Sve  ovo  znači  daje  broj  osuđenih  što  će  biti  bačeni  u  vatru 
kao  slama  mnogo  veći  nego  spašenih  koje  će  nebeski  Otac  jednog  dana 
sakupiti  u  svoje  sjenike  kao  dragocjenu  pšenicu. 

Nikad  ne  bih  završio  kad  bih  morao  iznijeti  sve  izražaje  kojima  Sveto 
pismo  potvrđuje  ovu  istinu,  zadovoljimo  se  samo  slušajući  živuće 
proročanstvo  Utjelovljene  Mudrosti.  Stoje  naš  Gospodin  odgovorio 
znatiželjnom  čovjeku  u  Evanđelju  koji  gaje  upitao:  „Gospodine,  je  li  malo 
onih  koji  se  spašavaju?44  (Lk  13,23)  Je  li  On  šutio!?  Je  li  odgovorio 
oklijevajući!?  Je  li  prikrivao  svoju  misao  u  strahu  da  ne  preplaši  svjetinu!? 

Ne.  Upitan  od  samo  jednog,  On  se  obraća  svima  koji  su  bili  prisutni.  On  im 
kaže:  „Borite  se  da  uđete  na  uska  vrata  jer  mnogi  će,  velim  vam,  tražiti  da 
uđu,  ali  neće  moći.44  (Lk  13,24)  Tko  govori  ovdje?  To  je  Sin  Božji,  Vječna 
Istina  koji  drugom  prilikom  kaže  čak  još  jasnije:  „Mnogo  je  zvanih,  ali  malo 
izabranih.44  (Mt  22,14)  On  ne  kaže  da  su  svi  zvani  i  da  je  od  svih  ljudi  malo 
izabranih,  nego  da  su  mnogi  zvani;  što  znači,  kako  sveti  Grgur  objašnjava,  da 
su  od  svih  ljudi  mnogi  zvani  k  istinskoj  vjeri,  ali  je  od  ovih  zvanih  malo 

spašenih.  Braćo,  ovo  su  riječi  Gospodina  našega  Isusa  Krista.  Jesu  li  jasne? 
Istinite  su.  Recite  mi  sada  je  li  vam  moguće  imati  vjeru  u  srcu  i  ne  drhtati. 

SPASENJE  U  RAZNIM  STANJIMA  ŽIVOTA 

Ali,  oh,  vidim  da  skrećem  s  teme  govoreći  na  ovaj  općenit  način  svima. 
Dakle,  primijenimo  ovu  istinu  na  razna  stanja  i  razumjet  ćete  da  morate  ili 
odbaciti  razum,  iskustvo  i  opću  svijest  vjernika,  ili  priznati  daje  veći  broj 
katolika  osuđen.  Ima  li  ijednog  staleža  na  svijetu  povoljnijeg  za  nevinost,  u 
kojem  spasenje  izgleda  lakše  i  o  kojem  ljudi  imaju  bolje  mišljenje,  od 
svećeničkog  staleža,  poručnika  Božjih.  Na  prvi  pogled,  tko  ne  bi  pomislio  da 
je  većina  njih  ne  samo  dobra,  nego  i  savršena;  ipak  sam  sav  užasnut  kad 
čujem  svetog  Jeronima  koji  iznosi  da,  iako  je  svijet  pun  svećenika,  jedva 
jedan  od  stotine  živi  na  način  usuglašen  sa  staležom;  kad  čujem  kako  sluga 
Božji  svjedoči  daje  saznao  po  viđenju  daje  broj  svećenika  koji  svaki  dan 
padaju  u  pakao  toliko  velik  da  mu  se  nemogućim  činilo  da  ijedan  ostaje  na 
zemlji;  kad  čujem  kako  sveti  Ivan  Zlatousti  viče  sa  suzama  u  očima:  „Ipak  ne 
vjerujem  daje  mnogo  svećenika  spašeno;  naprotiv,  vjerujem  daje  broj  onih 
što  su  osuđeni  veći.“ 

Pogledajte  naviše  još,  i  vidjet  ćete  velikodostojnike  svete  Crkve,  pastire 
koji  nadziru  duše.  Je  li  broj  onih  što  su  spašeni  od  njih  veći  od  broja  što  su 
osuđeni?  Poslušajte  Tomu  iz  Cantimprea;  ispričat  će  vam  događaj  i  moći  ćete 
izvući  zaključke.  Sinoda  se  bila  održavala  u  Parizu  i  velik  broj  crkvenih 
velikodostojnika  i  pastira  koji  imaju  nadzor  nad  dušama  je  bio  prisutan,  čak  i 
kralj  i  prinčevi  su  došli  dati  skupštini  sjaj  svojom  prisutnošću.  Bio  je  pozvan 
poznati  propovjednik  da  propovijeda.  Dok  je  pripremao  propovijed,  strašan 
demon  mu  se  pojavio  i  rekao:  „Stavi  knjige  sa  strane.  Želiš  li  dati  propovijed 
koja  će  biti  korisna  tim  prinčevima  i  prelatima,  zadovolji  se  reći  im  naše 
mišljenje:  'Mi,  prinčevi  tame  zahvaljujemo  vama,  prinčevi,  prelati  i  pastiri 
duša  jer  zbog  vaše  nemarnosti,  veći  je  broj  vjernika  osuđen,  također,  čuvamo 
vam  nagradu  za  ovu  uslugu,  kad  budete  s  nama  u  paklu. 

Jao  vama  koji  drugima  naređujete!  Ako  je  toliko  mnogo  osuđenih 
vašom  krivicom,  što  će  s  vama  biti?  Ako  su  rijetki  od  onih  koji  su  prvi  u 
Crkvi  Božjoj  spašeni,  što  li  će  biti  s  vama?  Razgledajte  sve  staleže,  oba  spola, 
svaki  položaj:  muževe,  supruge,  udovice,  mlade  žene,  mlade  muškarce, 
vojnike,  trgovce,  obrtnike,  bogate  i  siromašne,  plemiće  i  obične  ljude.  Što 
ćemo  reći  o  svim  ovim  ljudima  koji  žive  tako  loše?  Sljedeća  priča  svetog 
Vinka  Ferrerskog  pokazat  će  vam  što  možete  pomisliti  o  tome.  Pripovijeda 
nam  daje  lyonski  arhiđakon  predao  svoju  službu  i  povukao  se  u  pusto  mjesto 


5 


da  čini  pokoru  i  daje  umro  isti  dan  i  sat  kad  i  sveti  Bernard.  Nakon  smrti 
pokazao  se  svom  biskupu  i  rekao  mu:  „Znajte,  monsinjore,  daje  u  istom  satu 
kad  sam  preminuo,  trideset  tri  tisuće  ljudi  također  umrlo.  Od  ovog  broja, 
Bernard  i  ja  smo  otišli  u  nebo  bez  odgode,  troje  su  otišli  u  čistilište,  a  svi  su 
ostali  pali  u  pakao. “ 

Naši  ljetopisi  kazuju  nam  još  strašniji  događaj.  Jedan  od  naše  braće, 
vrlo  poznat  po  učenosti  i  svetosti  propovijedao  je  u  Njemačkoj.  Predstavio  je 
ružnoću  grijeha  bludnosti  tako  snažno  da  se  jedna  žena  onesvijestila  od  žalosti 
pred  svima.  Zatim,  vraćajući  se  u  život,  rekla  je:  „Kad  sam  bila  predstavljena 
pred  sudom  Božjim,  šezdeset  tisuća  ljudi  je  stiglo  u  isti  čas  sa  svih  strana 
svijeta;  od  tog  broja,  troje  je  otišlo  u  čistilište,  a  svi  ostali  su  bili  osuđeni. “ 

O  bezdane  kazna  Božjih!  Od  trideset  tisuća  samo  je  petero  bilo  spašeno! 
A  od  šezdeset  tisuća,  samo  je  troje  otišlo  u  nebo!  Vi  grešnici  što  me  slušate,  u 
koju  kategoriju  ćete  vi  biti  ubrojeni?...  Što  kažete?...  Što  mislite?... 

Vidim  da  skoro  svi  naginjete  svoje  glave,  puni  šoka  i  straha.  Ali 
ostavimo  omamljenost  i  umjesto  laskanja  sebi  pokušajmo  izvući  neku  korist 
iz  svoga  straha.  Zar  nije  istina  da  su  dvije  staze  koje  vode  u  nebo:  nevinost  i 
kajanje?  Sad,  ako  vam  dokažem  da  rijetko  tko  krene  bar  jednom  od  ovih 
dvaju  staza,  kao  razumni  ljudi  zaključit  ćete  da  su  rijetki  spašeni.  I  da 
spomenem  dokaze:  u  kojoj  dobi,  zaposlenju  ili  položaju  ćete  pronaći  da  broj 
zlih  nije  makar  sto  puta  veći  od  onih  dobrih,  i  tko  ne  bi  mogao  reći:  „Dobri  su 
tako  rijetki,  a  zli  su  tako  brojni. “  Mogli  bismo  reći  o  svom  vremenu  što  je  i 
pisac  Salvijan  rekao  o  svom:  „Lakše  je  naći  bezbrojno  mnoštvo  grešnika 
uronjenih  u  razne  vrste  opačina  nego  šačicu  nevinih  ljudi. “  Koliko  je 
službenika  koji  su  sasvim  pošteni  i  vjerni  u  svojim  zadaćama?  Koliko  je 
trgovaca  koji  su  pošteni  i  nepristrani  u  svom  poslu;  koliko  je  obrtnika  točnih  i 
iskrenih;  koliko  je  prodavača  pravednih  i  pristupačnih?  Koliko  je  pravnika 
koji  ne  krše  nepristranost?  Koliko  vojnika  ne  guši  nevinost;  koliko  gospodara 
nepravedno  ne  odgađa  plaću  onima  koji  im  služe  ili  koliko  ih  se  ne  želi 
izdizati  nad  podređenima?  Svugdje  su  dobri  ljudi  rijetki,  a  zli  brojni.  Tko 
danas  ne  zna  da  ima  toliko  mnogo  razvratnosti  među  mladićima, 
samovoljnosti  među  djevojkama,  taštine  među  ženama,  rasipnosti  među 
plemstvom,  pokvarenosti  među  srednjom  klasom,  bestidnosti  medu 
siromašnima  i  otuđenja  među  ljudima,  tko  ne  bi  mogao  reći  što  je  David 
kazao  o  svom  vremenu:  „Svi  skrenuše  zajedno,  svi  se  pokvariše:  nitko  da  čini 
dobro  -  nikoga  nema.“  (Ps  14,3) 

Idite  na  ulicu  i  trg,  u  palaču  i  kuću,  u  grad  i  selo,  na  sud  i  sudnicu  i  čak  i 
u  hram  Božji.  Gdje  ćete  naći  krepost?  ,,Jao!“  viče  Salvijan,  „osim  iznimno 
malo  onih  što  izbjegavaju  zlo,  stoje  zajednica  kršćana  ako  ne  jazbina 
poroka?“  Sve  što  možemo  svuda  naći  je  sebičnost,  častohleplje,  proždrljivost 
i  raskošnost.  Zar  nije  veći  dio  čovječanstva  okaljan  grijehom  bludnosti  i  zar 
sveti  Ivan  nije  u  pravu  kad  kaže:  „Sav  svijet  -  ako  se  nešto  tako  prljavo  može 
nazivati  -  leži  u  zlu.“  (1  Iv  5,19)  Ne  govorim  vam  ovo  ja;  razum  vas  obvezuje 
da  vjerujete  daje  malo  spašenih  od  onih  koji  žive  tako  loše. 

Ali  vi  ćete  reći:  zar  pokora  ne  može  zasigurno  popraviti  gubitak 
nevinosti?  To  je  istina,  priznajem.  Ali  isto  tako  znam  daje  pokora  u  praksi 
jako  teška,  izgubili  smo  naviku  uopće  i  toliko  je  nedovoljno  upotrebljavana 
od  grešnika  daje  ovo  samo  dosta  za  uvjeriti  vas  da  su  rijetki  spašeni  po  toj 
stazi.  O,  kako  strmo,  usko,  trnovito  i  strašno  za  shvatiti  i  još  teže  za  penjati  se! 
Kuda  god  da  gledamo  vidimo  tragove  krvi  i  stvari  koje  nas  podsjećaju  na 
tužna  sjećanja.  Mnogi  malakšu  već  pri  samom  pogledu.  Mnogi  odustaju  već 
na  samom  početku.  Mnogi  padaju  zbog  premorenosti  u  sredini,  a  mnogi  se 
predaju  bijedno  na  kraju.  A  koliko  lije  onih  koji  ustraju  u  pokori  sve  do 
smrti!?  Sveti  Ambrozije  kaže  daje  lakše  naći  ljude  koji  su  zadržali  svoju 
nevinost  nego  koji  čine  odgovarajuću  pokoru. 

Ako  razmišljate  o  sakramentu  pokore,  postoji  toliko  mnogo  iskrivljenih 
ispovijedi,  toliko  proučenih  izgovaranja,  toliko  varljivih  kajanja,  toliko  lažnih 
obećanja,  toliko  praznih  odluka,  toliko  nevaljanih  odrješenja!  Biste  li  ocijenili 
valjanom  ispovijed  nekoga  tko  se  optužuje  za  grijehe  bludnosti,  a  opet  ostaje 
u  navadi  da  ih  čini?  Ili  nekoga  tko  se  optužuje  za  očite  nepravednosti  bez 
ikakve  namjere  da  ih  bar  nekako  ispravi?  Ili  nekoga  tko  iznova  pada  u  iste 
opačine  odmah  što  je  izišao  iz  ispovjedaonice?  O,  strašnih  li  zloupotreba 
toliko  velikog  sakramenta!  Jedan  se  ispovijeda  da  izbjegne  izopćenje,  drugi 
da  ga  se  počne  smatrati  pokornikom.  Jedan  se  rješava  svojih  grijeha  da  smiri 
grižnju  savjesti,  drugi  ih  skriva  od  srama.  Jedan  se  optužuje  nepotpuno  zbog 
zlobe,  drugi  razotkriva  svoje  grijehe  iz  navike.  Jedan  ne  razmišlja  o  istinskoj 
svrsi  ovog  sakramenta,  a  drugi  nema  potrebno  kajanje  ili  pak  čvrstu  nakanu. 
Loši  ispovjedatelji,  što  činite  da  potaknete  više  pokornika  na  ove  odluke  i 
zadovoljštine  bez  kojih  je  svaka  ispovijed  svetogrđe,  svako  odrješenje  osuda, 
a  pokora  varka? 

Gdje  su  sada  oni,  oni  koji  vjeruju  daje  broj  spašenih  kršćana  veći  nego 
osuđenih  i,  da  potvrde  svoje  mišljenje,  uvjeravaju  ovako:  većina  odraslih 
katolika  umire  u  svojim  krevetima  opremljeni  sakramentima  Crkve,  stoga  je 
većina  odraslih  katolika  spašena?  O,  kako  li  krasnog  uvjerenja!  Morate  reći 

sasvim  suprotno.  Većina  odraslih  katolika  loše  se  ispovijeda  na  samrti,  stoga 
je  većina  njih  osuđena.  I  kažem  „čak  i  sigurnije44  jer  umirućoj  osobi  koja  se 
nije  dobro  ispovjedila  dok  je  bila  pri  zdravlju  će  biti  još  teže  učiniti  to  dok  je 
u  krevetu  s  teškim  srcem,  nestabilnom  glavom,  zbrkanom  pameti;  kad  su  joj 
suprotstavljeni  na  mnogo  načina  još  živući  predmeti,  još  svježe  okolnosti, 
usvojene  navike,  i  iznad  svega  đavli  koji  na  sve  načine  traže  kako  je  baciti  u 
pakao.  Dakle,  ako  dodate  svim  ovim  lažnim  pokajnicima  sve  one  grešnike 
koji  umru  neočekivano  u  grijehu,  zbog  liječničke  neukosti  ih  krivnje  rodbine, 
koji  umru  zbog  trovanja  ih  zatrpani  u  potresima,  ih  od  infarkta,  ih  zbog  pada, 
ih  na  bojnom  polju,  ih  u  bitci,  uhvaćeni  u  klopki,  pogođeni  gromom, 
zapaljeni  ih  utopljeni,  zar  niste  prisiljeni  zaključiti  daje  većina  odraslih 
katolika  osuđena?  Ovo  je  prosuđivanje  svetog  Ivana  Zlatoustog.  Ovaj  svetac 
kaže  da  većina  kršćana  ide  kroza  sav  život  stazom  u  pakao.  Zašto  ste  onda 
toliko  iznenađeni  da  više  ljudi  ide  u  pakao?  Da  dođete  do  vrata,  morate  ići 
putem  koji  vodi  dotamo.  Što  biste  mogli  reći  na  takvu  snažnu  prosudbu? 

Odgovor  je,  kazat  ćete,  daje  milosrđe  Božje  veliko.  Da,  za  one  koji  ga 
se  boje,  kaže  Prorok;  ah  je  također  velika  njegova  pravednost  za  one  koji  ga 
se  ne  boje,  a  to  osuđuje  baš  sve  uporne  grešnike. 

Onda  ćete  kazati:  „Pa  za  koga  je  onda  raj  ako  ne  za  kršćane?44  Za 
kršćane  je  dakako,  ah  za  one  koji  ne  sramote  svoj  karakter  i  koji  žive  upravo 
kao  kršćani.  Štoviše,  ako  broju  odraslih  katolika  koji  umiru  u  milosti  Božjoj 
dodate  nebrojeno  mnoštvo  djece  što  umre  nakon  krštenja,  a  prije  što  navrše 
dob  razuma,  nećete  biti  iznenađeni  kad  sveti  Ivan  Apostol,  govoreći  o 
spašenima  kaže:  „Vidjeh  veliko  mnoštvo  što  ga  nitko  ne  mogaše  izbrojiti.44 
(Otk  7,9) 

A  ovo  je  što  vara  one  što  se  pretvaraju  daje  više  spašenih  katolika  nego 
osuđenih...  Ako  tom  broju  dodate  odrasle  koji  su  sačuvah  ruho  nevinosti  ih 
one  koji  su,  okaljavši  ga,  oprah  u  suzama  kajanja,  sigurno  je  daje  veći  broj 
spašenih;  i  to  objašnjava  riječi  svetog  Ivana:  „Vidjeh  veliko  mnoštvo44  i  ove 
druge  riječi  našeg  Gospodina:  „Mnogi  će  s  istoka  i  zapada  doći  i  sjesti  za  stol 
s  Abrahamom,  Izakom  i  Jakovom  u  kraljevstvu  nebeskom44  (Mt  8,1 1),  i  ostale 
slike  što  se  obično  navode  u  prilog  tom  mišljenju.  Ah  ako  govorite  o  odraslim 
kršćanima,  iskustvo,  razum,  autoritet,  primjerenost  i  Pismo  se  svi  slažu  u 
dokazu  daje  veći  broj  osuđenih.  Nemojte  vjerovati  daje  zbog  ovog  raj 
prazan,  naprotiv,  on  je  vrlo  napučeno  kraljevstvo.  I,  ako  su  osuđeni  „brojni 
kao  pijesak  u  mom44,  onda  su  spašeni  „brojni  kao  zvijezde  na  nebu44,  to  jest,  i 
jedni  i  dmgi  su  bezbrojni,  iako  u  vrlo  različitim  razmjerima. 

Jednog  dana  sveti  Ivan  Zlatousti  propovijedajući  u  carigradskoj 
katedrali  i  razmatrajući  o  ovim  razmjerima  nije  mogao  nego  naježiti  se  u 
užasu  i  upitati:  „Od  ovog  velikog  mnoštva,  što  mislite  koliko  će  biti 
spašenih?44 1  ne  čekajući  odgovor  odao  je:  „Među  tolikim  tisućama  ljudi  ne 
bismo  našli  niti  stotinu  spašenih,  a  čak  sumnjam  i  za  stotinu.44  Koje  li 
strahovite  stvari!  Veliki  je  svetac  vjerovao  da  će  od  toliko  mnogo  ljudi  jedva 
stotina  biti  spašena;  a  čak  ni  tad  nije  bio  siguran  o  brojci.  Što  će  pak  biti  s 
vama  što  me  slušate?  Veliki  Bože,  ne  mogu  zamisliti  to  bez  jeze!  Braćo, 
pitanje  spasenja  je  jedna  vrlo  teška  stvar,  jer  prema  učenjima  teologa,  kada 
cilj  zahtijeva  velike  napore,  rijetki  ga  dostignu. 

Zboga  toga  sveti  Toma,  anđeoski  naučitelj,  usporedivši  sva  objašnjenja 
za  i  protiv  u  svojoj  golemoj  učenosti  konačno  zaključuje  daje  veći  broj 
odraslih  katolika  osuđen.  On  kaže:  „Budući  da  vječno  blaženstvo  nadmašuje 
prirodno  stanje,  pogotovo  otkad  je  lišeno  izvorne  milosti,  malen  je  broj 
spašenih.44 

Stoga  skinite  povez  sa  svojih  očiju  što  vas  zasljepljuje  sebeljubljem  koje 
vas  sprečava  da  povjerujete  u  tako  očitu  istinu  dajući  vam  baš  lažne  ideje  u 
vezi  Božje  pravednosti.  „Oče  pravedni,  svijet  te  nije  upoznao44  (Iv  17,25), 
kaza  naš  Gospodin  Isus  Krist.  On  ne  kaže:  „Svemogući  Oče,  predobri  i 
milosrdni  Oče!44  On  kaže  „Oče  pravedni44  da  bi  mogli  razumjeti  daje  od  svih 
Božjih  atributa  najmanje  znana  pravednost  jer  ljudi  odbijaju  povjerovati  čemu 
se  boje  podvrgnuti.  Zato,  skinite  povez  što  vam  oči  prekriva  i  kažite  roneći 
suze:  Jao!  Veći  broj  katolika,  veći  broj  onih  što  žive  ovdje,  možda  čak  onih 
što  su  ovdje  prisutni,  bit  će  osuđen!  Koja  stvar  zaslužuje  više  suza  nego  ova!? 

Perzijski  kralj  Kserkso,  stojeći  na  brdu  i  gledajući  svoju  vojsku  od 
stotinu  tisuća  vojnika  u  bojnim  redovima  i  promišljajući  da  niti  jedan  od  svih 
ovih  ljudi  za  stotinu  godina  neće  biti  živ,  nije  mogao  suzdržati  svoje  suze.  Zar 
mi  nemamo  više  razloga  naricati  znajući  daje  od  toliko  mnogo  katolika  više 
onih  što  su  osuđeni?  Zar  ova  misao  ne  bi  trebala  učiniti  da  naše  oči  izlijevaju 
rijeke  suza  ili  bar  da  proizvedu  u  našim  srcima  osjećaj  sažaljenja  koji  je 
osjećao  brat  augustinac,  časni  Marcel  od  svetog  Dominika?  Jednog  dana  dok 
je  razmatrao  o  vječnim  patnjama,  Gospodin  mu  je  pokazao  koliko  duša  ide  u 
pakao  u  tom  času  i  dao  mu  vidjeti  vrlo  široku  cestu  na  kojoj  je  dvadeset  dvije 
tisuće  hulja  trčalo  u  bezdan  padajući  jedan  preko  drugoga.  Sluga  Božji  je  bio 
zaprepašten  viđenjem  te  je  uzviknuo:  „0,  kolikoga  broja!  Koliko  mnogo!  I  još 
ih  dalje  mnogo  dolazi.  O  Isuse!  O  Isuse!  Koja  ludost!44  Ponovimo  s 
Jeremijom:  „0,  tko  bi  glavu  moju  pretvorio  u  vrelo,  a  oči  moje  u  vrutak  suza, 


9 


danju  i  noću  da  plačem  nad  poginulima  kćeri  svoje,  naroda  svojega!“  (Jr  8,23 
ili  9,1) 

Bijedne  duše!  Kako  možete  tako  nepromišljeno  hitati  u  pakao?  Za  Boga 
miloga,  zaustavite  se  i  poslušajte  me  na  čas!  Ili  razumijete  što  znači  spasiti  se 
i  biti  osuđen  za  cjelokupnu  vječnost  ili  pak  ne  razumijete.  Ako  razumijete  i 
usprkos  tome  ne  odlučite  se  promijeniti  svoj  život  danas,  dobro  se  ispovjediti 
i  pogaziti  ono  što  je  svjetsko,  riječju,  učiniti  svaki  napor  da  budete  ubrojeni 
među  rijetke  što  su  spašeni,  kažem  da  zapravo  nemate  vjere.  Lakše  vas  je 
opravdati  ako  to  ne  razumijete  jer  onda  se  mora  reći  da  ste  zapravo  poludjeli. 
Biti  spašen  za  cijelu  vječnost,  biti  osuđen  za  cijelu  vječnost  i  ne  učiniti  ama 
baš  svaki  napor  da  izbjegnemo  jedno,  a  postignemo  drugo  je  nešto  sasvim 
nezamislivo. 

BOŽJA  DOBROTA 

Možda  još  ne  vjerujete  u  ove  strašne  istine  koje  sam  vas  podučio.  Ali 
najcjenjeniji  teolozi  i  najčuveniji  oci  su  vam  govorili  preko  mene.  Onda,  kako 
se  možete  i  dalje  protiviti  objašnjenjima  potvrđenima  tolikim  primjerima  i 
riječima  Svetog  pisma!  Ako  i  dalje  oklijevate  usprkos  tome  i  ako  je  vaš  um 
naklonjen  suprotnom  mišljenju,  zar  vam  sama  prosudba  nije  dostatna  da  se 
zgrozite?  O,  to  pokazuje  da  se  ne  brinete  mnogo  za  svoje  spasenje!  U  ovoj 
važnoj  stvari  razborit  čovjek  je  pogođen  više  najneznatnijom  sumnjom  u  rizik 
kojem  se  izlaže  nego  očiglednošću  potpune  propasti  u  ostalim  poslovima 
nevezanima  s  dušom.  Jedan  od  naše  braće,  blaženi  Egidije  je  običavao 
govoriti  da  će,  ako  će  samo  jedan  čovjek  biti  osuđen,  on  učiniti  sve  što  može 
da  on  ne  bude  taj  čovjek. 

Stoga  što  moramo  učiniti  mi  koji  znamo  daje  veći  broj  osuđenih,  i  ne 
samo  od  svih  katolika?  Što  moramo  učiniti?  Postavite  si  odluku  da  pripadnete 
malenom  broju  spašenika.  Kažete:  Ako  me  Krist  želio  osuditi,  zašto  me  onda 
stvorio?  Tiho,  brzopleti  jeziče!  Bog  nikoga  nije  stvorio  da  ga  osudi;  ali  tko 
god  je  osuđen,  osuđen  je  jer  je  tako  htio.  Zato,  sada  ću  nastojati  obraniti  Božju 
dobrotu  i  osloboditi  je  svake  optužbe:  to  će  biti  tema  drugoga  dijela. 

Prije  no  što  počnemo  skupimo  na  stranu  sve  knjige  i  sva  krivovjerja 
Luthera  i  Calvina,  i  na  drugu  stranu  knjige  i  krivovjerja  pelagijevaca  i 
semipelagijevaca  i  zapalimo  ih.  Neki  uništavaju  milost,  drugi  slobodu,  a  svi 
su  puni  grešaka,  pa  ih  bacimo  u  vatru.  Svi  osuđenici  na  svojim  čelima  nose 
proročanstvo  proroka  Hošee:  „Tvoja  osuda  dolazi  od  tebe“  (Hoš  13,9a  - 

stariji  prijevodi),  kako  bi  mogli  razumjeti  da,  tko  god  je  osuđen,  osuđen  je  po 
svojoj  vlastitoj  zlobi  i  jer  je  htio  biti  osuđen. 

Prvo  uzmimo  ove  dvije  neosporne  istine  kao  polazne  točke:  „Bog  želi 
da  svi  ljudi  budu  spašeni.44  i  „Svi  su  potrebni  milosti  Božje.44  Sada  ako  vam 
pokažem  da  Bog  želi  spasiti  sve  ljude  i  da  u  tu  svrhu  daje  svima  svoju  milost  i 
sva  ostala  potrebna  sredstva  za  postizanje  tog  uzvišenog  cilja,  bit  ćete 
prisiljeni  složiti  se  da,  tko  god  je  osuđen,  mora  to  pripisati  svojoj  vlastitoj 
zlobi  i  da,  ako  je  više  kršćana  osuđeno,  tako  je  jer  su  tako  htjeli.  „Tvoja  osuda 
dolazi  od  tebe,  a  tvoja  pomoć  je  jedino  u  Meni.44  (Hoš  13,9) 

BOG  ŽARKO  ŽELI  DA  SVI  LJUDI  BUDU  SPAŠENI 

Na  stotinu  mjesta  u  Svetom  pismu  Bog  nam  kaže  daje  njegova  želja 
uistinu  spasiti  sve  ljude.  „Jer,  zar  je  meni  do  toga  da  umre  bezbožnik  -  riječ  je 
Gospoda  Boga  -  a  ne  da  se  odvrati  od  svojih  zlih  putova  i  da  živi?  ...  Ja  ne 
želim  smrti  nikoga  koji  umre  -  riječ  je  Gospoda  Boga.  Obratite  se,  dakle,  i 
živite!44  (Ez  18,23.32)  Kad  netko  želi  nešto  vrlo  mnogo  kaže  se  da  umire  od 
želje;  to  je  hiperbola  (preuveličavanje).  Ali  Bog  je  htio  i  dalje  hoće  naše 
spasenje  toliko  mnogo  daje  umro  od  želje  i  podnio  smrt  da  nama  dade  život. 
Ova  volja  da  spasi  sve  ljude  stoga  nije  neiskrena,  površna  i  prividna  Božja 
volja;  ona  je  stvarna,  učinkovita  i  korisna  volja  jer  njome  nam  On  osigurava 
sva  sredstva  najprimjerenija  da  se  spasimo.  On  nam  ih  ne  daje  tako  da  ih  ne 
možemo  steći,  On  nam  ih  daje  s  iskrenom  voljom,  s  namjerom  da  postignemo 
njihov  učinak.  A  ako  ih  ne  steknemo,  ražalošćuje  se  i  prikazuje  nam  se 
povrijeđen,  uvrijeđen.  On  zapovijeda  i  osuđenima  da  ih  koriste  da  se  spase; 
nagovara  ih;  prisiljava  ih;  a  ako  ih  ne  koriste,  griješe.  Dakle,  svi  to  možemo 
činiti  i  biti  spašeni. 

Daleko  više,  budući  da  Bog  vidi  da  se  ne  bismo  mogli  poslužiti 
njegovom  milošću  bez  pomoći,  daje  nam  druge  potpore;  a  ako  ponekad 
ostanu  neuspješne,  naša  je  krivnja  jer  iste  potpore  jedan  može  zloupotrijebiti  i 
biti  osuđen,  a  drugi  ih  ispravno  iskoristiti  i  biti  spašen;  može  biti  spašen  i  sa 
slabijim  potporama.  Čak  se  zna  dogoditi  da  zloupotrijebimo  veću  milost  i 
budemo  osuđeni  dok  drugi  radi  s  manjom  milošću  i  bude  spašen. 

Sveti  Augustin  klikće:  „Ako  dakle  netko  skrene  s  puta  pravednosti,  ide 
po  svojoj  slobodnoj  volji,  vođen  svojom  savješću,  prevaren  svojim  vlastitim 
uvjerenjem.44  A  za  one  koji  ne  razumiju  teologiju,  kažem  im:  Bog  je  tako 
dobar  da  kad  vidi  grešnika  kako  trči  u  svoju  propast,  On  trči  za  njim,  zove  ga, 
preklinje  ga  i  prati  čak  sve  do  vrata  pakla;  što  li  neće  učiniti  samo  da  ga 

obrati?!  Šalje  mu  dobra  nadahnuća  i  svete  misli,  a  ako  ne  stekne  korist  od 
njih,  On  se  naljuti  i  ogorči,  i  On  ga  progoni.  Hoće  li  ga  udariti?  Ne.  On  se 
smiri  i  oprosti  mu.  Ali  grešnik  nije  obraćen  još.  Bog  mu  šalje  smrtnu  bolest. 
Sve  je  zasigurno  gotovo  za  njega.  Ne,  braćo,  Bog  ga  ozdravlja;  a  grešnik 
postaje  uporan  u  zlu,  i  Bog  u  svojem  milosrđu  traži  drugi  način;  daje  mu  još 
jednu  godinu,  a  kad  je  ta  gotova,  poklanja  mu  još  jednu. 

Ali  ako  grešnik  i  dalje  želi  sebe  baciti  u  pakao  usprkos  svemu,  što  Bog 
čini?  Napušta  li  ga?  Ne.  Uzima  ga  za  ruku;  i  dok  je  jednom  nogom  u  paklu,  a 
drugom  van,  On  mu  još  propovijeda,  preklinje  ga  da  ne  zloupotrebljava 
njegove  milosti.  Sad  vas  pitam,  ako  je  taj  čovjek  osuđen,  zar  nije  istina  daje 
osuđen  protiv  volje  Božje  i  jer  je  tako  htio?  Dođite  sad  i  pitajte  me:  Ako  me 
Bog  htio  osuditi,  zašto  me  onda  stvorio! 

Nezahvalni  grešniče,  nauči  danas  da,  ako  si  osuđen,  nije  Bog  kriv,  nego 
ti  i  tvoja  samovolja.  Da  se  uvjerite  u  ovo,  odimo  štoviše  u  ponore  bezdana  i 
tamo  ću  vam  dovesti  jednu  od  pokvarenih  prokletih  duša  koje  gore  u  paklu  da 
vam  ona  može  rastumačiti  ovu  istinu.  Evo  jedne  upravo:  „Reci  mi  tko  si?“  „Ja 
sam  bijedni  idolopoklonik,  rođen  u  neznanoj  zemlji;  nikad  nisam  čuo  ni  o  raju 
ni  o  paklu,  niti  o  ovom  što  sada  trpim.“  „Bijedna  huljo!  Bježi,  ti  nisi  onaj 
kojeg  tražim?4  Jedan  drugi  dolazi;  evo  ga.  „Tko  si  ti?“  „Ja  sam  raskolnik  s 
rubova  Tartara;  oduvijek  sam  živio  u  neciviliziranom  stanju  jedva  znajući  da 
Bog  postoji.44  „Nisi  onaj  kojeg  želim;  vrati  se  u  pakao.44  Evo  drugoga.  ,,A  tko 
si  ti?44  „Ja  sam  bijedni  krivo  vjernik  sa  Sjevera.  Rođen  sam  ispod  Pola  i  nikad 
nisam  vidio  ni  svjetlo  sunčevo  ni  svjetlo  vjere.44  „Ni  ti  nisi  onaj  kojeg  tražim, 
vrati  se  u  pakao.44  Braćo,  srce  mije  slomljeno  vidjevši  sve  ove  bijednike  koji 
nikad  nisu  čuli  za  istinsku  vjeru  među  osuđenicima.  Ipak,  znajte  daje  presuda 
osude  bila  izrečena  protiv  njih  i  da  im  je  rečeno:  „Tvoja  osuda  dolazi  od 
tebe.44  Bili  su  osuđeni  jer  su  htjeli  biti.  Primili  su  toliko  mnogo  pomoći  od 
Boga  da  budu  spašeni!  Mi  ne  znamo  što  su  oni  bili,  ali  oni  znaju  i  sada  glasno 
izvikuju:  „Pravedan  si,  Gospode,  i  pravi  su  sudovi  tvoji.44  (Ps  1 19,137) 

Braćo,  morate  znati  daje  najstarije  vjerovanje  Zakon  Božji  i  da  ga  svi 
nosimo  zapisanog  u  svojim  srcima;  da  ga  se  može  naučiti  bez  ikakvog  učitelja 
i  daje  dovoljno  da  imamo  svjetlo  razuma  da  upoznamo  sve  propise  toga 
Zakona.  Zbog  toga  se  i  pogani  skrivaju  kada  počine  grijeh  jer  znaju  da  su 
učinili  nešto  krivo  i  oni  su  osuđeni  što  nisu  obdržavali  naravni  zakon  upisan  u 
njihovu  srcu:  jer  da  su  ga  obdržali,  Bog  bi  radije  učinio  čudo  nego  dopustio  da 
propadnu.  Poslao  bi  im  nekoga  da  ih  nauči  i  dao  bi  im  ostale  pomoći  kojih  su 
sami  sebe  učinili  nedostojnima,  ne  živeći  u  suglasju  s  nadahnućima  vlastite 
savjesti  koja  ih  nikad  nije  zaboravila  upozoriti  na  dobro  koje  trebaju  činiti  i  na 

zlo  koje  trebaju  izbjegavati.  Zapravo  ih  je  njihova  savjest  optužila  na  Sudu 
Božjemu  i  ona  im  neprestano  u  paklu  govori:  „Tvoja  osuda  dolazi  od  tebe.“ 
Oni  ne  znaju  što  odgovoriti  i  prisiljeni  su  priznati  da  zaslužuju  svoju  sudbinu. 
Stoga  ako  ovi  nevjerci  nemaju  nikakva  opravdanja,  hoće  li  ijednoga  biti  za 
katolika  koji  je  imao  toliko  sakramenata,  toliko  propovijedi,  toliko  pomoći  na 
raspolaganju?  Kako  će  se  usuditi  reći:  „Ako  me  Bog  htio  osuditi,  zašto  me 
onda  stvorio?44  Kako  će  se  usuditi  govoriti  na  ovakav  način  kad  mu  je  Bog 
dao  toliko  mnogo  potpora  da  bude  spašen?  Zato  završimo  zaprepašćujući  ga. 

Vi  koji  trpite  u  bezdanu,  odgovorite  mi!  Ima  li  katolika  među 
vama?  „Dakako  da  ih  ima!“  Koliko?  Neka  jedan  od  njih  dođe  ovamo! 

„To  je  nemoguće,  oni  su  preduboko  dolje  i,  da  dođu  ovamo  gore,  sav  bi 
pakao  preokrenulo  naopačke;  bilo  bi  lakše  zaustaviti  jednog  od  njih  dok 
pada  u  nj.“  Stoga,  govorim  vama  što  živite  u  navadi  smrtnoga  grijeha,  u 
mržnji,  u  glibu  poroka  bludnosti  i  što  ste  bliži  paklu  svakoga  pojedinoga 
dana.  Zaustavite  se  i  obratite  se;  Isus  vas  zove  i  svojim  ranama  kao  preko 
toliko  mnogo  rječitih  glasova  viče  svakom  pojedinom:  „Moj  sine,  ako  si 
osuđen,  sam  si  sebi  kriv:  ’Tvoja  osuda  dolazi  od  tebe.’  Podigni  svoje  oči  i 
pogledaj  sve  milosti  kojima  sam  te  obogatio  da  osiguraš  svoje  vječno 
spasenje.  Mogao  sam  dati  da  se  rodiš  u  šumi  u  dalekom  poganskom  kraju;  to 
sam  učinio  tolikim  drugima,  ali  sam  tebi  dao  da  se  rodiš  u  katoličkoj  vjeri, 
odgojio  sam  te  po  tako  dobrom  ocu,  tako  sjajnoj  majci  s  najbistrijim 
uputstvima  i  učenjima.  Ako  si  unatoč  tome  osuđen,  tko  lije  kriv?  Ti  sam,  Moj 
sine,  ti  si  kriv:  'Tvoja  osuda  dolazi  od  tebe.' 

„Mogao  sam  te  baciti  u  pakao  nakon  prvog  smrtnog  grijeha  koji  si 
počinio,  bez  čekanja  na  drugi:  to  sam  učinio  tolikim  drugima,  ali  sam  bio 
strpljiv  s  tobom,  čekao  sam  te  mnogo  dugih  godina.  Još  uvijek  te  čekam  danas 
u  ispovijedi.  Ako  si  unatoč  tome  osuđen,  tko  lije  kriv?  Ti  sam,  Moj  sine,  ti  si 
kriv:  'Tvoja  osuda  dolazi  od  tebe.'  Ti  znaš  koliko  je  ljudi  umrlo  pred  tvojim 
vlastitim  očima  i  bilo  osuđeno:  to  je  bilo  upozorenje  za  tebe.  Ti  znaš  koliko 
sam  drugih  povratio  na  pravi  put  da  ti  dadem  dobar  primjer.  Sjećaš  li  se  što  ti 
je  onaj  izvrsni  ispovjednik  rekao?  Ja  sam  mu  rekao  što  da  ti  kaže.  Zar  ti  nije 
naložio  da  promijeniš  svoj  život,  da  se  dobro  ispovjediš?  Ja  sam  ga  nadahnuo. 
Sjećaš  li  se  one  propovijedi  koja  ti  je  srce  taknula?  Ja  sam  te  odveo  tamo.  A 
što  se  dogodilo  između  tebe  i  Mene  u  tajnosti  tvoga  srca  ...to  nikad  nećeš 
moći  zaboraviti. 

„Ta  nutarnja  nadahnuća,  to  jasno  znanje,  ta  neprestana  grižnja  savjesti, 
zar  bi  se  usudio  poreći  sve  to?!  Sve  ovo  su  bile  pomoći  Moje  milosti  jer  sam 
te  htio  spasiti.  Odbio  sam  ih  dati  tolikim  drugima,  a  dao  sam  ih  tebi  jer  sam  te 

brižno  ljubio.  Moj  sine,  Moj  sine,  da  sam  im  govorio  tako  nježno  kako 
govorim  tebi  danas,  koliko  bi  se  mnogo  drugih  duša  vratilo  na  pravi  put!  A  ti 
...  ti  si  mi  okrenuo  leđa.  Čuj  što  ću  ti  reći  jer  ovo  su  Moje  posljednje  riječi: 
Koštao  si  me  Moje  Krvi;  ako  želiš  biti  osuđen  unatoč  Mojoj  Krvi  što  je  prolih 
za  tebe,  ne  okrivljuj  Mene,  jedino  samog  sebe  imaš  okriviti;  i  kroza  svu 
vječnost  ne  zaboravi  da  ako  si  osuđen  usprkos  Meni,  osuđen  si  jer  si  htio  biti 
osuđen:  'Tvoja  osuda  dolazi  od  tebe.'“ 

O  moj  dobri  Isuse,  sama  bi  se  kamenja  raspukla  čuvši  tako  slatke  riječi, 
tako  ganutljive  izraze.  Ima  li  ovdje  tko  bi  htio  biti  osuđen  usprkos  tolikim 
milostima  i  pomoćima?  Ako  ima  ijednog,  neka  me  posluša  i  neka  odoli  ako 
može. 


Baronije  pripovijeda  da  nakon  što  je  rimski  car  Julijan  Apostat  sramno 
otpao  od  vjere,  začeo  je  toliko  veliku  mržnju  prema  svetom  krštenju  daje 
danju  i  noću  tražio  način  na  koji  bi  mogao  izbrisati  svoje  krštenje.  U  tu  svrhu 
pripremio  je  kadu  punu  kozje  krvi  i  ušao  u  nju  želeći  da  ova  nečista  krv  žrtve 
posvećene  Veneri  izbriše  svetu  narav  krštenja  iz  njegove  duše.  Takvo 
ponašanje  čini  vam  se  odvratno,  ali  daje  Julijanova  zamisao  mogla  uspjeti, 
sigurno  je  da  bi  mnogo  manje  patio  u  paklu. 

Grešnici,  savjet  koji  vam  želim  dati  bez  sumnje  će  vam  se  činiti  čudan; 
ali  ako  ga  dobro  razumijete,  on  je,  naprotiv,  nadahnut  osjetljivim  sažaljenjem 
prema  vama.  Na  koljenima  vas  preklinjem  po  Krvi  Kristovoj  i  po  Srcu 
Marijinu,  promijenite  svoj  život,  vratite  se  na  stazu  koja  vodi  u  raj  i  učinite 
sve  kako  biste  pripali  onim  rijetkima  što  su  spašeni.  Ako  umjesto  ovoga  želite 
nastaviti  ići  putem  koji  vodi  u  pakao,  nađite  bar  način  da  izbrišete  svoje 
krštenje.  Jao  vama  ako  uzmete  sveto  Ime  Isusa  Krista  i  svetu  narav  kršćansku 
urezane  u  vašu  dušu  u  pakao!  Vaša  kazna  će  biti  toliko  veća.  Zato  učinite 
kako  vam  savjetujem:  ako  se  ne  želite  obratiti,  odite  već  danas  i  tražite  od 
svog  župnika  da  vam  izbriše  ime  iz  matice  krštenih  tako  da  ne  ostane  nijedno 
jedino  sjećanje  da  ste  ikad  bili  kršćanin;  iskajte  da  vam  vaš  anđeo  čuvar 
izbriše  iz  knjige  milosti  nadahnuća  i  potpore  koje  vam  je  dao  po  naredbi 
Božjoj  jer,  jao  vama  ako  se  pozove  na  njih!  Recite  našemu  Gospodinu  da 
uzme  natrag  svoju  vjeru,  svoje  krštenje,  svoje  sakramente. 

Jeste  li  sasvim  užasnuti  nad  takvom  mišlju?  Ako  jeste,  bacite  se  pred 
noge  Isusa  Krista  i  recite  Mu  s  plačnim  očima  i  skrušenim  srcem: 

„Gospodine,  priznajem  da  sve  do  sada  nisam  živio  kao  kršćanin.  Nisam 
dostojan  da  budem  ubrojen  među  tvoje  izabrane.  Shvaćam  da 
zaslužujem  biti  osuđen;  ali  Tvoje  milosrđe  je  veliko  i,  pun  pouzdanja  u 

Tvoju  milost  kažem  Ti  da  želim  spasiti  svoju  dušu  čak  i  ako  trebam 
žrtvovati  svoje  bogatstvo,  svoju  čast,  svoj  vlastiti  život  samo  da  budem 
spašen.  Ako  sam  sve  dosad  bio  nevjeran,  kajem  se,  oplakujem  i  prezirem 
svoju  nevjernost  i  molim  Te  ponizno  da  mi  oprostiš.  Oprosti  mi,  dobri 
Isuse  i  također  me  osnaži  da  mogu  biti  spašen.  Ne  tražim  od  Tebe  ni 
bogatstvo,  ni  čast  ili  blagostanje;  iskam  Te  samo  jednu  stvar,  spasi  mi 
molim  Te,  dušu.“ 

A  Ti,  o  Isuse,  što  Ti  kažeš?  O  dobri  pastiru,  pogledaj  zalutalu  ovcu  koja 
Ti  se  vraća;  zagrli  ovog  raskajanog  grešnika,  blagoslovi  njegove  uzdahe  i 
suze  ili  radije  blagoslovi  sve  ove  ljude  koji  su  tako  dobro  raspoloživi  da  ne 
žele  ništa  drugo,  nego  svoje  spasenje.  Braćo,  pred  nogama  našega  Spasitelja, 
dokažimo  da  hoćemo  spasiti  svoju  dušu  ma  koliko  koštalo.  Recimo  Mu  svi  sa 
suzama  u  očima:  „Dobri  Isuse,  želim  spasiti  svoju  dušu!“  O  blažene  suze,  o 
blaženi  uzdasi! 

ZAKLJUČAK 

Braćo,  želim  vas  sve  danas  otpustiti  kućama  utješene.  Zato,  ako  me 
pitate  za  moje  mišljenje  koliko  ih  se  spašava,  evo:  bilo  da  su  mnogi  ili  rijetki 
spašeni,  kažem  da,  tko  god  se  želi  spasiti,  spasit  će  se;  i  da  nitko  neće  biti 
osuđen  ako  to  ne  želi.  A  ako  je  istina  da  su  rijetki  spašeni,  tako  je  jer  rijetki 
žive  dobro.  A  za  ostale,  usporedite  ova  dva  uvjerenja;  prvo  kaže  daje  veći 
broj  katolika  osuđen;  drugo  se,  naprotiv,  pretvara  daje  veći  broj  katolika 
spašen.  Zamislite  anđela  od  Boga  poslana  da  potvrdi  prvo  uvjerenje  koji  ti 
kaže  da  ne  samo  daje  većina  katolika  osuđena,  nego  da  će  od  skupštine  ovdje 
prisutne  samo  jedan  biti  spašen.  Ako  opslužuješ  Božje  zapovijedi,  ako 
prezireš  pokvarenost  ovog  svijeta,  ako  prihvaćaš  Križ  Isusa  Krista  u  duhu 
kajanja,  ti  ćeš  biti  onaj  jedini  spašeni. 

Sada  zamislite  istoga  anđela  koji  vam  se  vraća  i  potvrđuje  vam  drugo 
uvjerenje.  Kaže  vam  da  ne  samo  daje  većina  katolika  spašena,  nego  da  će  od 
sve  ove  zajednice  samo  jedan  biti  osuđen,  a  svi  ostali  spašeni.  Ako  poslije 
toga  i  dalje  nastaviš  svoje  lihve,  svoje  osvete,  svoje  zločine,  svoje  bludnosti, 
onda  ćeš  ti  biti  onaj  jedini  osuđeni. 

Koja  je  korist  znati  hoće  li  malo  ili  mnogo  biti  spašenih?  Sveti  Petar 
nam  kaže:  „To  revnije  uznastojte  učvrstiti  svoj  poziv  i  izabranje.“  (2  Pt  1,10a) 
Kad  je  sestra  svetog  Tome  Akvinskog  njega  upitala  što  mora  činiti  da  ode  u 
raj,  rekao  je:  „Bit  ćeš  spašena  ako  to  budeš  htjela.44  Kažem  vam  istu  stvar,  a 
evo  vam  dokaza  moje  izjave.  Nitko  nije  proklet  osim  ako  je  počinio  smrtni 

grijeh:  to  je  od  vjere.  A  nitko  ne  čini  smrtni  grijeh  osim  ako  to  želi:  to  je 
neporeciva  teološka  tvrdnja.  Stoga,  nitko  ne  ide  u  pakao  osim  ako  želi; 
posljedica  je  očita.  Zar  vam  to  nije  dovoljno  da  vas  utješi?  Oplakujte  svoje 
prijašnje  grijehe,  dobro  se  ispovjedite,  ne  griješite  više  ubuduće  i  svi  ćete  biti 
spašeni.  Zašto  se  toliko  mučite?  Jer  sigurno  je  da  morate  počiniti  smrtni  grijeh 
da  odete  u  pakao  i  da  počinete  smrtni  grijeh,  morate  to  htjeti,  i,  prema  tome, 
nitko  ne  ide  u  pakao  osim  ako  to  želi.  To  nije  samo  mišljenje,  to  je  nesporna  i 
vrlo  utješna  istina;  dao  vam  Bog  da  razumijete  i  blagoslovio  vas  sve.  Amen. 


U  prvim  pravilima  o  razlikovanju  duhova  sveti  Ignacije  Loyola  izlaže 
daje  karakteristično  zlim  duhovima  umirivati  grešnike.  Zato  moramo 
neprestano  propovijedati  i  uzdizati  povjerenje  i  dužnost  nade  u  Gospodnje 
beskrajno  pomilovanje  i  milosrđe  jer  je  obraćenje  lako,  a  Njegova  milost 
svemoguća.  Ali  moramo  se  isto  prisjećati  da  „se  Boga  ne  ismijava44  i  daje 
bilo  tko  tko  živi  okorjelo  u  stanju  smrtnog  grijeha  na  putu  u  vječnu  propast. 


Postoje  čuda  u  posljednji  trenutak,  ali  osim  ako  tvrdimo  da  su  čuda 
uobičajen  tijek  stvari,  prisiljeni  smo  složiti  se  daje  za  većinu  ljudi  što  žive  u 
stanju  smrtnog  grijeha  završno  nepokajanje  najvjerojatnija  mogućnost. 


Objašnjenja  svetog  Leonarda  iz  Porto  Maurizija  su  nas  uvjerila. 
Zaslužuju  da  ih  se  posluša.  Rječitošću  i  jasnoćom  ona  izražavaju  razmišljanje 
oca  Riccarda  Lombardija,  SI,  u  javnoj  debati  s  talijanskim  komunističkim 
vođom  Veliom  Španom  u  Cagliariju  4.  prosinca  1948.  „Sav  sam  užasnut 
pomišlju  da,  ako  nastavite  u  ovakvom  ponašanju,  bit  ćete  osuđeni  na  pakao44, 
rekao  je  otac  Lombardi  marksistu  Španu.  Spano  je  odgovorio:  „Ja  ne  vjerujem 
u  pakao.44  A  otac  Lombardije  uzvratio:  „Upravo  tako,  i  ako  nastavite,  bit  ćete 
osuđeni,  jer  da  tko  to  izbjegne,  mora  vjerovati  u  pakao.44 


Možemo  poopćiti  odgovor  oca  Lombardija.  Možda  je  upravo  manjak 
vjere  u  nadnaravno  ono  što  sprečava  ljude  da  stignu  duboko  usvojiti 
pastoralnu  onostranost  propovijedanja  na  način  svetog  Leonarda  iz  Porto 
Maurizija  u  njegovoj  primjeni  na  naš  moderni  život.  Kako  bilo,  nije  to  stoga 
što  je  moralnost  danas  išta  veća  nego  u  doba  poznatog  misionara.  Nema 
zgodnije  prigode  da  primijenimo  ovu  primjedbu  kardinala  Louis-Edouarda 
Piea:  „Posvuda  vidim  razboritost;  uskoro  nećemo  nigdje  vidjeti  hrabrosti; 
budite  sigurni  da  ćemo,  ako  nastavimo  ovako,  umrijet  od  udara  mudrosti.44  Ne 

božanske  mudrosti  zasigurno,  jer  jedino  požudna  i  svjetska  razboritost  uzdiže 
isprazno  znanje  koje  se  ismijava  propovijedi  svetog  Leonarda. 

Nauk  svetog  Leonarda  iz  Porto  Maurizija  je  spasio  i  spasit  će  nebrojene 
duše  do  kraja  vremena.  Evo  što  Crkva  kaže  u  molitvi  Božanskog  časoslova  u 
šestom  čitanju  govoreći  o  Leonardovoj  božanskoj  rječitosti:  Čuvši  ga,  čak  su 
srca  od  željeza  i  mjedi  bila  snažno  naklonjena  k pokori  zahvaljujući 
zadivljujućoj  učinkovitosti  propovijedi  i  propovjednikovu  uzavrelu  zanosu.  A 
u  liturgijskoj  molitvi  iskamo  od  Gospodina  da  dade  moć  skršiti  srca 
otvrdnutih  grešnika  po  naporima  propovijedanja. 

Ova  se  propovijed  svetog  Leonarda  iz  Porto  Maurizija  često 
propovijedala  tijekom  vladavine  pape  Benedikta  XIV.  (1675.-1758.)  koji  je 
iznimno  mnogo  volio  ovog  velikog  misionara. 

